ສປຊ ເຕືອນ​ ກ່ຽວກັບການກັບຄືນມາ ​ຂອງ​ເຊື້ອໄຂ້ຫວັດ​ນົກ​
ເຊື້ອໄວຣັສ ສາຍພັນ H5N1 ທີ່​ສາມາດຄຸກຄາມ ຜ່ານແນວປ້ອງກັນ ຂອງຢາວັກຊີນ ທີ່ມີຢູ່ໃນປັດຈຸບັນໄດ້ນັ້ນ ໄດ້ກັບມາປາກົດໂຕອີກ ທີ່ຈີນແລະຫວຽດນາມ.
ອົງການສະຫະປະຊາຊາດໄດ້ເຕືອນເຖິງຄວາມເປັນໄປໄດ້ໃນການຟື້ນໂຕຄືນຂອງເຊື້ອໄວຣັສ ໄຂ້ຫວັດນົກຮ້າຍແຮງ ຮວມທັງສາຍພັນທີ່ແຜ່ລະບາດຢູ່ໃນເຂດເອເຊຍແລະແຫ່ງອື່ນໆນໍານັ້ນ ອົງການອາຫານແລະກະເສດຂອງສະຫະປະຊາຊາດໄດ້ກ່າວໃນວັນຈັນວານນີ້ວ່າ ເຊື້ອໄວຣັສ ສາຍພັນ H5N1 ທີ່ສາມາດຄຸກຄາມຜ່ານແນວປ້ອງກັນຂອງຢາວັກຊີນທີ່ມີຢູ່ໃນປັດຈຸບັນໄດ້ນັ້ນ ໄດ້ກັບມາປາກົດໂຕອີກທີ່ຈີນແລະຫວຽດນາມ ອົງການດັ່ງກ່າວ ຍັງເວົ້າວ່າ ໂຣກໄຂ້ຫວັດນົກໄດ້ເອົາຊີວິດຄົນໃນກໍາປູເຈຍ ມາແລ້ວ 7 ຄົນ ໃນປີນີ້ ຊຶ່ງຮວມທັງເດັກນ້ອຍແມ່ຍິງອາຍຸ 6 ຂວບ ທີ່ຫາກໍເສຍຊີວິດໃນເດືອນນີ້ ໂຣກໄຂ້ຫວັດນົກ H5N1 ນີ້ ແມ່ນໄດ້ຖືກກວດພົບເປັນເທື່ອທຳອິດ ໃນປີ 2003 ແລະກໍາລະ ບາດມາຈົນມາເຖິງປີ 2006 ນັ້ນໄດ້ແຜ່ລະບາດໄປເຖິງ 63 ປະເທດໃນທົ່ວໂລກ ກ່ອນທີ່ ຈະກຳຈັດຢູ່ໃນປະເທດສ່ວນໃຫຍ່ ຍ້ອນການທໍາລາຍສັດປີກເປັນຈໍານວນຫຼວງຫຼາຍນັ້ນ ແຕ່ວ່າເຊື້ອໄວຣັສດັ່ງກ່າວຍັງໄດ້ແຜ່ລາມຕິດແປດຜູ້ຄົນ ຢູ່ໃນ Bangladesh, ຈີນ, ອິຈິບ, ອິນເດຍ, ອິນໂດເນເຊຍ ແລະຫວຽດນາມ ທາງອົງການອາຫານ ແລະກະເສດສະຫະປະຊາ ຊາດຍັງກ່າວວ່າ ມີລາຍງານວ່າ ມີການແຜ່ລະບາດ ຂອງເຊື້ອໄຂ້ຫວັດນົກເກືອບ 800 ກໍລະນີ ໃນລະຫວ່າງ ປີ 2010 ແລະ 2011